60. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 757 της 30 Αυγ./3 Σεπτ. 1977 (ΦΕΚ Α' 248) Περί αντικαταστάσεως των παρ. 4 και 5 του άρθρ. 8 του Π.Δ. 591/1975 (ΦΕΚ 191Α/1975) "περί υγειονομικής εξετάσεως των υποψηφίων προς απογραφήν ναυτικών προς απόκτησιν αποδεικτικών ναυτικής ικανότητος και προς εισαγωγήν εις Δημ. Σχολάς Ε.Ν.". 'Εχοντες υπ' όψιν: α)Τις διατάξεις του άρθρ. 76 παρ. ς του Ν.Δ. 187/73 "περί Κώδικος Δημοσίου Ναυτικού Δικαίου". γ)Την υπ' αριθ. 811/1977 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού, αποφασίζομεν: Άρθρ.1.-(Αντικαθίστανται αι παρ. 4 και 5 του άρθρ. 8 του Π.Δ. 591/1975 ανωτ. αριθ. 56). Μεταβατικαί διατάξεις Άρθρ.2.-1.Ναυτικοί έχοντες επιτύχει εις εξετάσεις αίτινες διενεργήθησαν από της 1ης Σεπτ. 1975 μέχρι της δημοσιεύσεως του παρόντος προς απόκτησιν διπλώματος, πτυχίου ή αδείας, κριθέντες ως ακατάλληλοι υπό των αρμοδίων Δευτεροβαθμίων Υγειονομικών Επιτροπών και διαγραφέντες εκ των πινάκων επιτυχίας μέχρι της δημοσιεύσεως του παρόντος, δύνανται να αποκτήσουν το δίπλωμα ή το πτυχίον ή άδειαν δι' α υπεβλήθησαν επιτυχώς εις εξετάσεις, της διαγραφής των, επί του προκειμένου θεωρουμένης ως μη γενομένης, εάν εντός προθεσμίας ενός έτους από της δημοσιεύσεως του παρόντος επανεξεταζόμενοι υπό των αρμοδίων Δευτεροβαθμίων Υγειονομικών Επιτροπών, κριθούν βάσει των διατάξεων του παρόντος κατάλληλοι. Τα χορηγούμενα διπλώματα ή πτυχία ή άδειαι ισχύουν από της ημερομηνίας κρίσεώς των ως καταλλήλων υγειονομικώς. 2.Οι από 1ης Σεπτ. 1975 μέχρι της δημοσιεύσεως του παρόντος, περατώσαντες την φοίτησίν των εις άπαντας τους κύκλους μαθημάτων του ΚΕΣΕΝ και έχοντες υποστή επιτυχώς τας εις τούτους εξετάσεις, κριθέντες δε ως υγειονομικώς ακατάλληλοι δύνανται να αιτήσουν εντός προθεσμίας ενός έτους από της δημοσιεύσεως του παρόντος τη επανεξέτασίν των υπό της Α ΥΕΝ. Οι εξ αυτού κρινόμενοι ως ακατάλληλοι, λαμβάνουν αποδεικτικόν αποφοιτήσεως του ΚΕΣΕΝ και δικαιούνται διπλώματος από της ημερομηνίας κρίσεώς των ως υγειονομικώς καταλλήλων. 